3. gadsimts

3. gadsimts jeb III gadsimts bija laika posms vēsturē no 201. līdz 300. gadam.

 Notikumi pasaulē 
224. gadā Ardaširs I Hormozdganas kaujā nogalināja pēdējo Partas valdnieku Artabanu V un izveidoja Sasanīdu impēriju.

Indijas subkontinenta ziemeļos pastāvēja Kušānu valsts, kurā valdošās reliģijas bija budisms un zoroastrisms.

Kīnā pēc Haņu dinastijas sabrukuma sākās Trīs valstu posms, kad pastāvēja Vei, Šu un Vu valstis. 

291. gadā valdošās ģimenes iekšējo intrigu rezultātā sākās Astoņu prinču karš.

Centrālamerikā sākās Maiju civilizācijas klasiskais periods.

 Notikumi Eiropā 
Romas impērijas nestabilitātes periods, kas sākās pēc imperatora Severa Aleksandra noslepkavošanas 235. gadā. Imperators Aureliāns 274. gadā impēriju atkal apvienoja. 284. gadā par imperatoru kļuva Diokletiāns, kurš izveidoja četru līdzvaldnieku (Tetrarhijas) pārvaldi. 

 Notikumi Latvijas vēsturē 
 Romas imperators Septimijs Severs lika atjaunot Dzintara ceļu līdz impērijas robežai.Stefan Groh, Helga Sedlmayer: Villa – Wagen – Wirtschaftswunder. Römisches Bruckneudorf (= archäologie aktuell. Band 8). Ferdinand Berger und Söhne, Horn 2022, ISBN 978-3-99137-021-5, S. 68. (vāciski)

Notikumi

 208. gadā, Ķīnā notika Kauja pie Sarkanās klints.
 211. – 217. gadā, Romā valdīja imperators Karakalla.
 212. gadā, tika piešķirta pilsonība visiem brīvajiem Romas vīriešiem.
 212. – 217. gadā, Romā tika uzceltas Karakallas termas.
 218. – 222. gadā, Romā valdīja imperators Elagabals.
 220. gadā, Ķīnā beidzās Haņu dinastijas valdīšanas periods.
 220. – 280. gadā, Ķīnā iestājās Trīs valstu posms.
 222. – 235. gadā, Romā valdīja imperators Severs Aleksandrs.
 224. gadā, Ardaširs I no Sasanīdu dinastijas iekaroja Partas impēriju.
 230. – 232. gadā, Sasanīdu impērija iekaroja vairākas Romas impērijas austrumu provinces.
 235. – 284. gadā, Romas impērijā iestājās Trešā gadsimta juku periods.
 249. – 251. gadā, Romā valdīja imperators Decijs.
 253. – 260. gadā, Romā valdīja imperators Valeriāns.
 258. gadā, Romas imperators Valeriāns veica kristiešu vajāšanas.
 260. gadā, Romas imperators Valeriāns nonāca persiešu gūstā.
 270. – 275. gadā, Romā valdīja imperators Aureliāns.
 276. gadā, Romā valdīja imperators Floriāns.
 284. – 305. gadā, Romā valdīja imperators Diokletiāns.

 Nozīmīgi ļaudis 
 Septimijs Severs, Romas imperators.
 Ardaširs I, Sasanīdu impērijas dibinātājs
 Artabans V, Partas impērijas pēdējais valdnieks
 Karakalla, Romas imperators
 Aureliāns, Romas imperators
 Aleksandrijas Klements, kristiešu teologs un Aleksandrijas katehētiskās skolas dekāns
 Cao Cao, Haņu dinastijas karavadonis
 Diokletiāns, Romas imperators

 Gadsimta celtnes 

 Atsauces 


03